* + 1. **Διαδικασία: Παρακολούθηση Πορείας Προόδου Φοιτητών (Ίδρυμα / Τμήμα)**

***ΠΕΡΙΓΡΑΦΗ***

Η διαδικασία περιλαμβάνει:

* συλλογή των στοιχείων μέσω των πληροφοριακού συστήματος για τη διαχείριση των φοιτητών (φοιτητολόγιο) και μέσω του ΟΠΕΣΠ της ΕΘΑΑΕ, επεξεργασία και ανάλυση αυτών καθώς και διατύπωση συμπερασμάτων και προτάσεων για βελτίωση.
* εφαρμογή δράσεων βελτίωσης από την ακαδημαϊκή μονάδα, συγκέντρωση και μελέτη των αποτελεσμάτων.
* εκπόνηση ετήσιας αναφοράς από πλευράς ακαδημαϊκής μονάδας και υποβολή της στη ΜΟΔΙΠ για την πραγματοποίηση εσωτερικής αξιολόγησης και την αξιοποίησή της στη διατύπωση στόχων ποιότητας και στρατηγικής.

***ΒΗΜΑΤΑ***

1. Η ΜΟΔΙΠ με επιστολή της προς τις ακαδημαϊκές μονάδες (Πρόεδρος και ΟΜΕΑ Τμήματος) μετά το πέρας του ακαδημαϊκού έτους ενημερώνει για τα αποτελέσματα των σχετικών πεδίων και δεικτών του ΟΠΕΣΠ και ζητά την ετήσια αναφορά για τα δεδομένα της συμμετοχής των φοιτητών στην εκπαιδευτική διαδικασία, τα δεδομένα της αξιολόγησής τους και τις σχετικές επιδόσεις, σε συγκεκριμένη μορφή (template) και δεδομένα φοιτητολογίου.
2. Η ΟΜΕΑ κάθε Τμήματος αποστέλλει τις παραπάνω αναφορές με συμπεράσματα και προτάσεις προς τη ΜΟΔΙΠ έως το τέλος του ημερολογιακού έτους.
3. Η ΜΟΔΙΠ επεξεργάζεται το σύνολο των αναφορών καθώς και τα δεδομένα του ΟΠΕΣΠ και συντάσσει έκθεση για την υφιστάμενη κατάσταση.
4. Η ΜΟΔΙΠ συνεδριάζει στο πλαίσιο της ετήσιας εσωτερικής αξιολόγησης και ανασκόπησης του ΕΣΔΠ και αποφασίζει διορθώσεις ή βελτιώσεις της διαδικασίας και διατυπώνει προτάσεις για τους ετήσιους στόχους ποιότητας ή και προτάσεις στρατηγικής για την βελτίωση της ποιότητας των σπουδών, τις οποίες απευθύνει στη Διοίκηση.
5. Η Σύγκλητος εξετάζει την έκθεση και τις προτάσεις της ΜΟΔΙΠ και αποφασίζει για τους σχετικούς στόχους και ενέργειες.

**Διαδικασία: Παρακολούθηση Πορείας Αποφοίτων**

***ΠΕΡΙΓΡΑΦΗ***

Η παρακολούθηση της πορείας των αποφοίτων προϋποθέτει πληροφοριακό σύστημα αποφοίτων, μητρώο αποφοίτων, ερωτηματολόγιο, αποτελέσματα (προηγούμενων) ερευνών-μελετών και αξιοποίηση των αποτελεσμάτων.

***ΒΗΜΑΤΑ***

1. **Πληροφοριακό σύστημα αποφοίτων** (προπτυχιακών και μεταπτυχιακών), το οποία διαχειρίζεται το Γραφείο Διασύνδεσης και διατηρεί δημογραφικά και ακαδημαϊκά στοιχεία των αποφοίτων.
2. **Μητρώο αποφοίτων,** το οποίο διατηρείται από το Γραφείο Διασύνδεσης και εμπλουτίζεται από τα γεγονότα της πορείας τους (πχ. συνέντευξη, ημέρες καριέρας, συμμετοχή στο Alumni).
3. **Ερωτηματολόγιο Έρευνας Παρακολούθησης Πορείας Αποφοίτων**. Το Γραφείο Διασύνδεσης συντάσσει, αναθεωρεί και αναπτύσσει το ηλεκτρονικό ερωτηματολόγιο έρευνας, ακολουθώντας τις ανάγκες συγκέντρωσης δεδομένων / στατιστικών από τη ΜΟΔΙΠ και τις λοιπές υπηρεσίες του Ιδρύματος.
4. **Ορισμός πληθυσμού της έρευνας**. Με δεδομένα από τις γραμματείες των ακαδημαϊκών τμημάτων καταρτίζεται κατάλογος αποφοίτους του έτους αναφοράς της έρευνας. Για τους συγκεκριμένους αποφοίτους, συλλέγονται όλες οι πληροφορίες που τηρούνται στο αρχείο των ακαδημαϊκών τμημάτων, όπως: χώρα γέννησης, ιθαγένεια, λύκειο αποφοίτησης, επίπεδο εκπαίδευσης γονέων, ημερομηνίες εγγραφής και αποφοίτησης, βαθμός πτυχίου, κ.ά. Ορίζονται επίσης οι στόχοι του ελάχιστου αριθμού απαντήσεων ανά κατηγορία (τίτλος πτυχίου, φύλο) ώστε τα αποτελέσματα να έχουν στατιστική σημασία.
5. **Ενημέρωση και εμπλοκή αποφοίτων**. Το Ίδρυμα αξιοποιεί όλα τα διαθέσιμα κανάλια (π.χ. μητρώο αποφοίτων, κοινωνικά δίκτυα, ανακοινώσεις στον τύπο) για να κινητοποιήσει τους αποφοίτους του έτους αναφοράς της έρευνας ώστε να απαντήσουν στο ερωτηματολόγιο.
6. **Έρευνα πεδίου**. Το εργαλείο έρευνας παραμένει ανοικτό μέχρι να επιτευχθούν οι ελάχιστοι στόχοι συμμετοχής ανά κατηγορία αποφοίτων (βλ. βήμα 4).
7. **Συγχώνευση και ανάλυση δεδομένων**. Με την ολοκλήρωση της έρευνας πεδίου, συγχωνεύονται και ανωνυμοποιούνται οι πληροφορίες που τηρούνται στο αρχείο του Ιδρύματος με τις απαντήσεις των αποφοίτων. Γίνεται η στατιστική επεξεργασία και η ανάλυση των δεδομένων.
8. **Σύνταξη τελικής αναφοράς**. Το Γραφείο Διασύνδεσης συντάσσει τη τελική αναφορά της «Έρευνας Παρακολούθησης της Πορείας των Αποφοίτων» και παρουσιάζει τα ευρήματα και τις συστάσεις σε επίπεδο: α) ιδρύματος, β) προπτυχιακών προγραμμάτων σπουδών και γ) μεταπτυχιακών προγραμμάτων σπουδών.
9. **Ανασκόπηση των ευρημάτων και των συστάσεων**. Τα ευρήματα και οι συστάσεις της «Έρευνας Παρακολούθησης της Πορείας των Αποφοίτων» ανασκοπούνται από τη ΜΟΔΙΠ και τoυς Προέδρους και τις OMEA των ακαδημαϊκών τμημάτων. Η ΜΟΔΙΠ και τα ακαδημαϊκά τμήματα συντάσσουν προτάσεις με διορθωτικές ενέργειες σε επίπεδο ιδρύματος και ακαδημαϊκών τμημάτων, αντίστοιχα, και τις υποβάλουν στη Διοίκηση για υλοποιήση των κατάλληλων δράσεων.